اوروپا بیرلیگی دؤور باشقانی اسلوواکی‌نین باشکندی براتیسلاوا، اوروپا بیرلیگی لیدرلر ایجلاسینه ائو صاحب‌لیگی ائدیر.
اینگیلتره‌نین بیرلیک‌دن آیریلما قراری، دالبادال باش وئرن ترور سالدیری و گؤچمن بحرانی سببین‌دن چتین بیر دؤوردن کئچن اوروپا بیرلیگی، گله‌جک پلان‌لارینی ایجلاس‌دا مذاکیره یاتیراجاق.
اینگیلتره‌نین دعوت ائدیلمدیگی، براتیسلاواداکی بیر گونده‌لیک ایجلاس‌دان، باغلاییجی هر هانسی بیر قرار چیخماسی گؤزلنیلمیر.
اوروپا بیرلیگی شوراسی‌نین صدری دونالد توسک، براتیسلاوایا گلیشینده ائتدیگی آچیقلامادا،
"بیرلیگین ایچین‌دن کئچدیگی بحران موحیطی‌نین یاییلماسینا ایجازه وئرمملیگیک" دئیه دانیشدی.
آلمانیا باش ناظیری آنگلا مرکل و فرانسا پرزیدنتی فرانسوا اولاند دا، براتیسلاوا ایجلاسین‌دان اوّل، پاریس‌ده بیر آرایا گلدی.
ایکی لیدر بیرلیگین قارشی قارشییا قالدیغی کریزلرله باشا چیخا‌بیلمه‌سی و یئنیدن گوج قازانماسی اوچون اورتاق هدف معین ائتمه‌یه چالیشدی.
لیدرلر خصوصیله قاچقین بحرانی و تروریست سالدیریلار موضوعسوندا، مرز امنیتی‌نین تامین ائدیلمه‌سی‌نین اهمیتینه وورغو ائتدی.
اوروپا بیرلیگی لیدرلری، براتیسلاوا ایجلاسین‌دان سونرا، گله‌جک ایل باشیندا، مالتادا یئنی‌دن بیر آرایا گله‌جک.
